**LĒMUMS**

Liepājā

|  |  |
| --- | --- |
| 2023. gada 19. oktobrī |  Nr.359/11(prot. Nr.11, 25.§) |

Par dāvinājuma pieņemšanu

Liepājas valstspilsētas pašvaldībā saņemts [..] iesniegums ar lūgumu pārņemt pašvaldības īpašumā zemesgabalu ar kadastra Nr.17000160084, kas Liepājas pilsētas detālplānojumā iezīmēts kā Zemeņu iela.

Nekustamais īpašums ar adresi Zemeņu iela, Liepājā sastāv no zemes vienības ar kadastra apzīmējumu 17000160084, 1436 kv.m platībā (turpmāk arī – Zemesgabals), reģistrēts Liepājas pilsētas zemesgrāmatas nodalījumā Nr.100000383174 [..].

Saskaņā ar Valsts zemes dienesta 2023. gada 28. septembra Kadastra informāciju par nekustamo īpašumu (vērtība) Nr.9-01/1284436-1/1 zemes vienības kadastrālā vērtība ir 617 EUR (seši simti septiņpadsmit *euro*).

Jautājums par zemesgabala pārņemšanu pašvaldības īpašumā ir skatīts Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 28. augusta sēdē (protokola izraksts Nr.15 un Nr.16) un atbalstīts virzīt izskatīšanai Liepājas valstspilsētas pašvaldības domes pastāvīgajā Pilsētas attīstības komitejā pēc [..] piedāvājuma saņemšanas.

2023. gada 2. oktobrī saņemta Liepājas pilsētas pašvaldības iestādes “Liepājas pilsētas būvvalde” vēstule Nr.837/2.3. “Par nekustamo īpašumu (zemes vienību) Zemeņu iela, Liepājā”, kurā norādīts, ka zemes vienība Zemeņu iela, Liepāja (kadastra apzīmējums 17000160084), saskaņā ar spēkā esošo Liepājas pilsētas teritorijas plānojumu pilnībā atrodas līnijbūvju izbūves teritorijā (ielas, laukumi un veloceliņi) (S) un atbilstoši Pašvaldību likuma 4. panta pirmās daļas 3. punktam nepieciešama Liepājas valstspilsētas pašvaldībai tās autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – veikšanai.

2023. gada 5. oktobrī saņemta Liepājas pilsētas pašvaldības iestādes “Komunālā pārvalde” vēstule Nr.647/1.4., kurā norāda, ka atbalsta zemes vienības Zemeņu iela, Liepāja, kadastra apzīmējums 17000160084, pieņemšanu dāvinājumā.

2023. gada 5. oktobrī saņemta Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldes vēstule Nr.2111/2.15.1 “Par pašvaldības funkcijām”, kurā tiek rekomendēts pieņemt dāvinājumā minēto zemesgabalu.

Saskaņā ar Liepājas pilsētas domes 2018. gada 12. jūlija noteikumu Nr.2 “Dāvinājumu (ziedojumu) pieņemšanas, izlietošanas un uzskaites kārtība Liepājas pilsētas pašvaldībā” 10.2. apakšpunktu gadījumos, kad dāvinājuma (ziedojuma) summa pārsniedz 10 000 *euro* vai gadījumos, kad tiek dāvināts nekustamais īpašums, nepieciešams Liepājas valstspilsētas pašvaldības domes lēmums dāvinājuma (ziedojuma) pieņemšanai.

Ievērojot iepriekš minēto, pamatojoties uz Pašvaldību likuma 4. panta pirmās daļas 3. punktu, likuma “Par interešu konflikta novēršanu valsts amatpersonu darbībā” 14. panta sesto daļu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10) un pastāvīgās Finanšu komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Atļaut Liepājas valstspilsētas pašvaldības iestādei “Liepājas pilsētas pašvaldības administrācija” pieņemt [..] dāvinājumu – nekustamo īpašumu Zemeņu iela, Liepājā, kadastra Nr.17000160084, kas sastāv no zemes vienības (kadastra apzīmējums 17000160084) 1436 kv.m plātībā ar kadastrālo vērtību 617 EUR (seši simti septiņpadsmit *euro*), pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību – veikšanai.

2. Liepājas valstspilsētas pašvaldības izpilddirektoram veikt nepieciešamās darbības lēmuma 1. punktā minētā dāvinājuma pārņemšanai Liepājas valstspilsētas pašvaldības īpašumā, tai skaitā noslēgt dāvinājuma līgumu.

3. Liepājas pilsētas pašvaldības iestādei “Nekustamā īpašuma pārvalde” pēc lēmuma 2. punkta izpildes veikt nepieciešamās darbības nekustamā īpašuma reģistrēšanai zemesgrāmatā uz Liepājas valstspilsētas pašvaldības vārda.

4. Pēc lēmuma 1. punktā minētā nekustamā īpašuma pārņemšanas Liepājas valstspilsētas pašvaldības īpašumā, nodot to grāmatvedības uzskaitē Liepājas valstspilsētas pašvaldības iestādei “Nekustamā īpašuma pārvalde”.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmum 3. un 4. punkta izpildi.

6. Ja viena mēneša laikā no lēmuma pieņemšanas nekustamais īpašums netiek pārņemts Liepājas valstspilsētas pašvaldības īpašumā, lēmums zaudē spēku.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Juridiskajai daļai, Nekustamā īpašuma pārvaldei, Komunālajai pārvaldei, [..] |